SHINee

SHINee (샤이니, hääldatud /ˈʃaɪniː/ "shiny") on 2008. aastal SM Entertainmenti loodud Lõuna-Korea R&B poisteansambel. Debüüdi tegi ansambel 25. mail 2008 looga "Replay" ["누난 너무 예뻐 (Replay)"].

Ajalugu

2008: debüüt ja "The SHINee World"
23. mail 2008 andis plaadifirma SM Entertainment välja ansambli esimese minialbumi "Replay". Album oli 10. kohal Korea muusikaedetabelis, saavutades vahepeal 8. koha, müües 17 957 eksemplari 2008. aasta esimesel poolel.

7. juunil 2008 osales SHINee üritusel "Dream Concert" Sŏuli olümpiastaadionil koos teiste Lõuna-Korea lauljate ja ansamblitega. Ansambel võitis oma esimese auhinna – "Rookie of the Month" ("Kuu uustulnuk") "Cyworld Digital Music Awards" üritusel 22. juunil 2008. SHINee võttis osa kontserdist "SMTown Live '08" 18. augustil 2008 Seouli olümpiastaadionil. 23. augustil 2008 osalesid nad MNet's 20's Choice Awards 2008 laval, võites "Hot New Star" ("Uus kuum artist") auhinna.

SHINee andis välja esimese täispika albumi "The Shinee World" 28. augustil 2008. Album läks 3. kohale, müües 30 000 eksemplari. Esimene singel albumil oli "Sanso Gateun Neo" (Love Like Oxygen), cover Martin Hoberg Hedegaardi laulust "Show the World". 18. septembril 2008 oli SHINee singel "Sanso Gateun Neo (Love Like Oxygen)" number 1 laul "M!Counttownil". Mõni päev hiljem pälvis SHINee auhinna "Mutizen" sama singli eest saates "SBS's Popular Songs".

SHINee osales 5. Aasia Laulu festivalil (5th Asia Song Festival), kus nad võitsid parima uue artisti auhinna koos Jaapani tüdrukuteansambliga Berryz Kobo. 30. oktoobril 2008 võitsid nad auhinna, olles parimad stiiliikoonid. Samal päeval anti välja "The SHINee World" ümberpakendatud plaat "A.Mi.Go". Sellel oli 3 uut lugu: "Forever or Never", remix laulust "Sa. Gye. Han (Love Should Go On)" (사.계.한) ja reklaamsingel "A.Mi.Go" (아.미.고). "A.Mi.Go" on lühendatud versioon Korea fraasist "Areumdaun Minyeorueljoahamyeon Gosaenghanda" (아름다운 미녀를 좋아하면 고생한다) "Süda valutab, kui armud kaunitari".

15. novembril 2008 võitis SHINee auhinna "Parim meessoost uustulnuk" 10. iga-aastasel "MNeti" KM muusikafestivalil, lüües teisi uustulnukaid nagu U-KISS, 2PM, 2AM ja Mighty Mouth. 23. Aasta kuldplaadi auhinnagalal esinesid nad popurriiga lauludest "Noona Neomu Yeppeo (Replay)", "Sanso Gateun Neo (Love Like Oxygen)" ja "A.Mi.Go (Amigo)" ja võitsid auhinna YEPP parima uue albumi eest.

2009: "Juliette" ja "2009, Year of Us"
2009. aasta veebruari alguses võitis SHINee parima uustulnuka auhinna koos bändidega Davichi ja Mighty Mouth 18. soulimuusika auhinnagalal. Hiljem teatas SM Entertainment, et SHINee teeb comebacki uue minialbumiga "Romeo" 21. mail 2009. 18. mail anti välja esimene singel "Juliette". Hiljem teatati, et nende comeback hilineb Onewi vigastuse tõttu ning minialbumi väljaandmine lükkub edasi 25. maile 2009. SHINee andis lõpuks esimese kontserdi 5. juunil 2009 saates "KBS's Music Bank", kus nad said esimese koha.

Ansambel andis välja oma kolmanda minialbumi "2009, Year Of Us" on 19. oktoobril 2009. SM Entertainment teatas, et see album toob välja ansambli vokaalsed võimed ja demonstreerib nende unikaalseid omadusi. Peasingel "Ring Ding Dong" ilmus 14. oktoobril. Ansambel esines comeback laval 16. oktoobril saates "KBS's Music Bank". 2009. aasta detsembri alguses võitis SHINee populaarsuseauhinna koos sama plaadifirma all oleva ansambliga Super Junior 24. Kuldplaadi auhinnagalal.

2010: "Lucifer" ja esimene kontsert
SM Entertainment avaldas individuaalsed fotod igast liikmest uue albumi jaoks alustades Minhoga 8. juulil 2010 ja lõpetades Keyga 12. juulil. Peasingli muusikavideo teaser tuli välja 14. juulil 2010 SM Entertainmenti ametlikul Youtube kanalil. ansambli comeback pidi algselt toimuma "KBS Music Banki" laval 16. juulil 2010, et alustada uue albumi reklaamimist, kuid Minho hüppeliigesevigastuse tõttu saates "Dream Team 2", lükati comeback edasi 23. juulile 2010.

Teine täispikk stuudioalbum "Lucifer" anti välja 19. juulil 2010 Lõuna-Koreas. Peasinglit reklaamiv samanimeline muusikavideo "Lucifer" ilmus samal päeval. Tundidega oli jõudnud singel edetabelite tippu. Lood albumil olid "hoolikamalt kui iial enne valitud" ning öeldi, et album "annab kuulajatele hea võimaluse kogeda mitmekesiseid muusikaliike ja lauljate küpsemaid vokaalseid oskusi." Ansambli comeback leidis viimaks aset 23. juulil 2010 KBS Music Banki laval. Täispikk video singlist "Lucifer" avaldati samal Youtube kanalil 3. augustil 2010. 1. oktoobril 2010 anti välja stuudioalbum "Hello". Singli samanimeline muusikavideo avalikustati 4. oktoobril 2010. Uuesti väljaantud plaadil oli 3 uut lugu: "Hello", "One" ja "Get It".

Keset teise stuudioalbumi reklaamimist osales ansambel "SMTown Live '10" maailmaturnee kontserdil koos teiste sama plaadifirma ansamblitega 21. augustil 2010 Seouli Jamsil olümpiastaadionil. Hiljem esinesid nad ka kontsertidel Shanghais ja Los Angeleses.

26. detsembril 2010 andis SHINee esimese kontserdi "Shinee World" Yoyogi rahvusvahelises gümnaasiumis Tokyos, kui oli kohal umbes 24 000 inimest. Avaldati ka muusikavideo albumil "Lucifer" avaldatud ballaadile "Quasimodo". Ansambel teatas ka, et oma esimese jaapanikeelse plaadi annavad nad välja 2011. aasta märtsis plaadifirma EMI Music Japan all.

2011 – tänapäev: Jaapani debüüt
1. jaanuaril 2011 esines SHINee Olympic Park staadionil Seoulis osana nende turneest "SHINee World". 2. jaanuaril enne teist kontserti Seoulis andis SHINee pressikonverentsi. Ansambel vastas paljudele küsimustele nende tulevikuplaanide kohta ning teatas, et 2011. aasta märtsis teevad nad oma debüüdi Jaapanis.

Imago
SHINee on tuntud oma stiili poolest, mille on loonud disainer Ha Sang Baek (하상백). Nende stiil tunnusjoonteks on kõrge säärega tossud, kitsad teksad ja värvilised sviitrid. Nende stiil lõi õpilaste seas moetrendi, mida nimetati meedias kui "Shinee Trend". Tänu sellele on SHINee teinud reklaame paljudele firmadele nagu Smart, Korea kosmeetikafirma Nana's B ja Reebok.

Liikmed
 Lee Jinki (이진기), esinejanimega Onew (온유), on sündinud 14. detsembril 1989 Gwangmyeong linnas. Ta on ansambli liider, üks laulusoliste ja ansambli vanim liige. Onew avastati 2006. aasta "S.M. Academy" esinejate valimisel. Ta on teinud koostööd Lee Hyun Jiga, laulus "Vanilla Love" ja sama plaadifirma all oleva tüdukuteansambli Girls' Generation laulja Jessicaga laulus "Il Nyeon Hu (One Year Later)" ("일년後").
 Kim Jonghyun (김종현), esinejanimega Jonghyun, on ansambli laulusolist. Ta on sündinud 8. aprillil 1990 Seoulis. Ta avastati "2005 S.M.-i" esinejate valimisel. Enne SHINeega debüteerimist laulis Jonghyun duetti "Wrongly Given Love" (交错的爱) koos lauljaga Zhang Liyin tema hiinakeelse debüütalbumi "I Will" jaoks. Kim Jonghyun suri 18. detsembril 2017.
 Kim Kibum (김기범), esinejanimega Key (키), on üks ansambli kahest räpparist. Ta on sündinud 23. septembril Daegus. Ta oli andekas võistkondlik veesuusataja DaeGu Young Shin keskkoolis. Ta avastati 2005 "S.M. National Tour Auditioni" esinejate valimisel. Enne SHINeega debüteerimist esines Key Super Juniori "Wonder Boy" muusikavideos lisatantsijana. 2010. aastal oli Key esitatud sama plaadifirma all esineva laulja TRAXi laulus "치유 (Healing)" Hiljem teatati, et Keyl on väike osa Girls' Generationi laulus "Hwaseongin Virus (Boys & Girls)" ("화성인 바이러스").
 Choi Minho (최민호), esinejanimega Minho, on ansambli peamine räppar. Ta on sündinud 9. detsembril 1991 Incheonis. Minho on kirjutanud mitu räppi ansambli lauludele. Ta avastati "2006 S.M.-i" esinejate valimisel. Enne debüteerimist SHINeega tegi ta modellitööd Ha Sang Baeki "Seoul Collection F/W 08-09" jaoks. Ta esines ka Girls' Generationi muusikavideos "Gee". Minho on ka alaline liige KBS-i telesaates "Dream Team Season 2". Ta tegi debüüdi ka näitlejana 20. novembril 2010 KBS draamas "Pianist".
 Lee Taemin (이태민), esinejanimega Taemin, on üks lauljaid ja ansambli esitantsija. Ta on sündinud 18. juulil 1993 Seoulis. Ta on ansambli noorim liige ning ta avastati "2005 S.M. Open Weekend Audition" esinejate valimisel. Taemin tegi näitlejadebüüdi situatsioonikomöödias "Taehee-Hyegyo-Jihyun!" ("태희혜교지현이!").

Diskograafia

Stuudioalbumid
 2008 – "The SHINee World"
 2010 – "Lucifer"
 2013 – "Dream Girl - The Misconceptions of You"
 2013 – "Why So Serious? - The Misconceptions of Me"
 2015 – "Odd"
 2016 – "1 of 1"

Laiendatud versioonid
 2008 – "Replay"
 2009 – "Romeo"
 2009 – "2009, Year of Us"
 2012 – "Sherlock"
 2013 – "Everybody"

Reklaamsinglid
 2008 – "Noona Neomu Yeppeo (Replay)"
 2008 – "Sanso Gateun Neo (Love Like Oxygen)"
 2008 – "Ai.Mi.Go"
 2009 – "Juliette"
 2009 – "Ring Ding Dong"
 2009 – "JoJo"
 2010 – "Lucifer"
 2010 – "Hello"
 2012 – "Sherlock (Clue + Note)"
 2013 – "Dream Girl"
 2013 – "Why So Serious?"
 2013 – "Everybody"
 2015 – "View"
 2015 – "Married to the Music"
 2016 – "1 of 1"
 2016 – "Tell Me What to Do"

Turneed ja kontserdid
 2010–2011 – The SHINee World
 2008–2009 – SMTown Live '08
 2010–2011 – SMTown Live '10 World Tour

Muu tegevus
Ansambel salvestas laulu "Stand By Me" Korea kohandatud draamale populaarsest mangaseeriast "Boys Over Flowers", mille autor on Yoko Kamio. Lisaks reklaamile "Smart" salvestas SHINee laulu "Blue Pink Song", et toodet edasi arendada. SHINee salvestas ka digitaalse singli "Bodyguard", et reklaamida Samsungi Anycall mobiiltelefoni. Nad on salvestanud laulu "Countdown" draamasarja "Dream" jaoks ja "Fly High" sarjale "Prosecutor Princess". Septembris 2010 osales bänd Korea riikliku turismiorganisatsiooni veebidraama "Haru" taustaheli salvestamisel.

Töö televisioonis
SHINee andis kõneainet Mneti tõsielusarjas "Shinee's YunHaNam". 12-osaline saatesari oli eetris 8. augustist kuni 16. oktoobrini 2008. Igas osas läksid liikmed kohtingule vanema naisega, misjärel valis naine ühe liikme üksikkohtingule. 2010. aasta jaanuaris oli SHINee peaosas KBS saate "Hello Baby" teisel hooajal, kandes hoolt neljaaastase poisi Jung Yoogeuni eest.

Poistebändid
Lõuna-Korea ansamblid